OPIS POSLOVA I PODACI O PLAĆI ZA RADNO MJESTO – VIŠI STRUČNI SURADNIK ZA POSLOVE GRADSKOG VIJEĆA I GRADONAČELNIKA

OPIS POSLOVA:

U suradnji sa voditeljem Odsjeka organizira pripremu sjednica Gradskog vijeća i njegovih radnih tijela te kolegija Gradonačelnika i savjetodavnih tijela Gradonačelnika.
Obavlja stručne i administrativne poslove za Gradsko vijeće i njegova radna tijela te za Gradonačelnika i njegova savjetodavna tijela.
Prati zakone i druge propise iz samoupravnoga djelokruga Grada.
Izrađuje nacrte i prijedloge odluka te drugih akata iz djelokruga Gradskog vijeća i Gradonačelnika.
Vodi upravni postupak i rješava u upravnim stvarima iz upravnoga područja službeničkih odnosa.
Obavlja i druge poslove po nalogu voditelja Odsjeka i pročelnika.
PODACI O PLAĆI:

Sukladno odredbi članka 8. Zakona o plaćama u lokalnoj i područnoj (regionalnoj) samoupravi (Narodne novine, broj 28/10 i 10/23), plaću službenika u upravnim odjelima i službama jedinice lokalne samouprave čini umnožak koeficijenta složenosti poslova radnoga mjesta na koje je službenik raspoređen i osnovice za obračun plaće, uvećan za 0,5 % za svaku navršenu godinu radnoga staža.

Slijedom navedenoga, plaću čini umnožak koeficijenta 2,90 (sukladno Odluci o koeficijentima za obračun plaće službenika i namještenika u upravnim tijelima Grada Ivanić-Grada, Službeni glasnik Grada Ivanić-Grada, broj 03/26 i 08/26) i osnovice za obračun plaće u iznosu od 844,00 eura (sukladno Odluci o visini osnovice za obračun plaće službenika i namještenika u upravnim tijelima Grada Ivanić-Grada, Službeni glasnik Grada Ivanić-Grada, broj 01/26), uvećan za 0,5 % za svaku navršenu godinu radnoga staža.

Sukladno odredbi članka 12. Zakona o plaćama u lokalnoj i područnoj (regionalnoj) samoupravi, za vrijeme trajanja vježbeničkog staža vježbenik ima pravo na 85 % plaće poslova radnog mjesta najniže složenosti njegove stručne spreme.
